રાજકોટઃ ગત રવિવારે આઇપીએલની દસમી સિઝનમાંથી ડ્વેન બ્રાવોના બહાર થયાના અહેવાલો વચ્ચે ગુજરાત લાયન્સે ઇરફાન પઠાણને પોતાની ટીમમાં સામેલ કરી લીધો છે. બ્રાવો સ્નાયુની ઈજાને કારણે ટૂર્નામેન્ટમાંથી બહાર થઈ ગયો છે. ઇરફાન ગત ફેબ્રુઆરીમાં યોજાયેલી હરાજીમાં રૂ. ૫૦ લાખની બેસ પ્રાઇઝ પર પણ વેચાયા વિનાનો રહ્યો હતો. ત્યાર બાદ હવે ખુદ ઇરફાન પઠાણે પોતાના ટ્વિટર અને ઇન્સ્ટાગ્રામ પેજ પર ગુજરાત લાયન્સની જર્સી સાથે પોતાની તસવીર પોસ્ટ કરીને આ જાણકારી આપી છે.